Commons hät de Vordeil, dass mer chuum no Datäie müeß ùffelade. Einewäg gitt's mittlerwili Autore, wuu ihri Bilder nit odder nǜmmi zändral abspeichere. Bsunders wil d'Gmeinschaft zu'me-ne große Deil änglischsprochig isch, cha sich e Deil Nutzer wäge z gringe  Änglischkänntniss nit integriere. Au für Verfahre wie Löschaadreg, wuu kumbliziert sin un in andere Sproche numme vu veraltete Aaleitige bschribe werre, chönne d'Gmeinschaft spalte. Zudem fehlt's no an Mitarbeiter, wuu alli Datäie sinnvoll dien ordne un mit Metadate verseh.